Ministru kabineta rīkojuma projekta

„Grozījumi Ministru kabineta 2014.gada 13.februāra rīkojumā Nr.70

„Par finansējuma piešķiršanu ēku Miera ielā 58A, Rīgā, būvniecības, nomas maksas, pārcelšanās un aprīkojuma iegādes izdevumu segšanai”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2014.gada 13.februāra rīkojumā Nr.70 „Par finansējuma piešķiršanu ēku Miera ielā 58A, Rīgā, būvniecības, nomas maksas, pārcelšanās un aprīkojuma iegādes izdevumu segšanai”” (turpmāk – Projekts) sagatavots, pamatojoties uz Ministru kabineta 2016.gada 19.aprīļa sēdes protokollēmuma (prot. Nr.19 28.§) „Noteikumu projekts „Darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” 4.punktā doto uzdevumu Kultūras ministrijai sadarbībā ar Finanšu ministriju (valsts akciju sabiedrību „Valsts nekustamie īpašumi”) normatīvajos aktos noteiktā kārtībā sagatavot un iesniegt Ministru kabinetā tiesību akta projektu par grozījumiem Ministru kabineta 2014.gada 13.februāra rīkojumā Nr.70 „Par finansējuma piešķiršanu ēku Miera ielā 58A, Rīgā, būvniecības, nomas maksas, pārcelšanās un aprīkojuma iegādes izdevumu segšanai” (turpmāk – MK rīkojums Nr.70), precizējot ēku Miera ielā 58A, Rīgā, nomas attiecību uzsākšanas brīdi, kā arī citus ar pārcelšanās saistītos izdevumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar MK rīkojuma Nr.70 3.1.punktu Finanšu ministrijai (valsts akciju sabiedrībai„Valsts nekustamie īpašumi”) ir jānodrošina ēku Miera ielā 58A. Rīgā, būvniecības darbu pabeigšanu līdz 2016.gada 1.jūlijam. Valsts akciju sabiedrība „Valsts nekustamie īpašumi” (turpmāk – VNĪ) 2016.gada 18.maija vēstulē Nr.2/4/8379 ir sniegusi informāciju, ka ēkas Miera ielā 58A, Rīgā būvniecības projekta sākotnēji noteiktais gala termiņš nav sasniedzams, un pielāgošanas būvdarbi valsts sabiedrības ar ierobežotu atbildību „Jaunais Rīgas teātris” (turpmāk – JRT) vajadzībām plānoti pabeigt un ēku nodot ekspluatācijā līdz 2016.gada 1.decembrim. Vēstulē VNĪ skaidro, ka būvniecības projekta īstenošanai tika apstiprināts finansējums 2 818 880 euro apmērā. Piešķirtais finansējums izrādījās nepietiekams, jo atklāta konkursa „Ražošanas ēkas rekonstrukcija, teātra telpu ierīkošana un saimniecības ēku nojaukšana Miera ielā 58, Rīgā” rezultātā tika saņemti astoņi pretendentu piedāvājumi, taču neviens no piedāvājumiem neiekļāvās MK rīkojumā Nr.70 būvniecībai paredzētā finansējuma ietvaros un ievērojami pārsniedza plānotās būvdarbu izmaksas. VNĪ veica sarunu procedūru ar diviem pretendentiem, kuri atbilda konkursa pretendentiem izvirzītajām kvalifikācijas prasībām (tai skaitā ar lētāko būvniecības darbu izmaksu piedāvātāju). Tā kā sarunu procedūras ietvaros ar pretendentiem netika panākta vienošanās par būvniecības darbu izmaksu samazinājumu, VNĪ 2015.gada 9.martā pārtrauca iepirkuma procedūru bez rezultāta. Saskaņā ar Ministru kabineta 2015.gada 29.jūnija rīkojumu Nr.336 tika veikti grozījumi MK rīkojumā Nr.70, kurā paredzēts palielināt kopējo būvniecības projekta finansējumu 2015. – 2016.gadā līdz 3 610 258 euro. Atkārtoti organizējot konkursu par būvniecības darbu veikšanu, iepirkuma nolikumā tika paredzēta iespēja pārskatīt būvprojektu un samazināt veicamo darbu apjomu, ja pretendentu iesniegtie piedāvājumi pārsniegs apstiprinātā finansējuma apmēru, par to iepriekš vienojoties ar JRT. Ņemot vērā, ka arī atkārtotā konkursā lētākais piedāvājums pārsniedza plānotā finansējuma apmēru, lai īstenotu un pabeigtu būvdarbus MK rīkojumā Nr.70 noteiktajā termiņā, tika pieņemts lēmums slēgt būvdarbu līgumu ar iepirkuma uzvarētāju par pamatdarbu veikšanu piešķirtā finansējuma ietvaros un vienlaicīgi veikt būvprojekta korekcijas, paredzot tajā tehnisko risinājumu vienkāršošanu un optimizāciju. Nodrošinot JRT optimālu darbību pielāgotajās telpās, būvprojekta optimizācijas ietvaros tika izmainīts būvprojekts – koriģētas arhitektūras, būvkonstrukciju un inženiertehniskās daļas, vienkāršoti fasādes, jumta konstrukcijas, apdares materiālu un iekšējo inženiertīklu risinājumi. Kopējā summa visiem būvdarbiem pēc veiktās optimizācijas sastāda 3 957 472 euro (samazinot izvēlētā pretendenta piedāvājumu par 480 527 euro). Ņemot vērā, ka pēc būvprojekta optimizācijas būvdarbu izmaksas pārsniedz MK rīkojumā Nr.70 paredzēto finansējumu, JRT darbībai nepieciešamo funkciju nodrošināšanai VNĪ papildus plāno piesaistīt Eiropas Savienības fondu darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” ietvaros Rīgas pilsētas Brasas apkaimes un centra apkaimes perifērijas revitalizācijai plānoto finansējumu.Lai veiktu izmaiņas būvprojektā, bija nepieciešams papildu laiks tā izstrādei, saskaņošanai ar visām projektā iesaistītajām pusēm, jaunai būvprojekta ekspertīzei, saskaņošanai Valsts kultūras pieminekļu aizsardzības inspekcijā un akceptēšanai Rīgas pilsētas būvvaldē. Līdz būvprojekta izmaiņu akceptēšanai Rīgas pilsētas būvvaldē būvdarbus nebija iespējams veikt atbilstoši būvdarbu līgumā noteiktajam kalendārajam grafikam. Pēc Rīgas pilsētas būvvaldes akcepta saņemšanas būvprojekta būvkonstrukciju sadaļai 2016.gada 25.aprīlī tika uzsākti visi būvkonstrukciju izbūves darbi. Līdz tam tika veikti citi būvdarbi, kas nav saistīti ar ēkas nesošajām konstrukcijām un būvdarbiem. Nepietiekamais būvdarbu finansējums un tam sekojošās būvprojekta korekcijas kavēja būvniecības projekta izpildi MK rīkojumā Nr.70 noteiktajā termiņā.Ēkas pieņemšana ekspluatācijā saskaņā ar VNĪ sniegto informāciju bija plānota 2016.gada 1.decembrī, un šis termiņš bija saskaņots ar JRT. Ņemot vērā, ka 2016.gada 11.augustā tika izbeigts līgums ar SIA „RBSSKALS Būvvadība”, kas bija būvdarbu veicējs nekustamajā īpašumā Miera ielā 58A, Rīgā, būvdarbi šobrīd ir pārtraukti. Būvdarbu atsākšanai nepieciešamā iepirkuma procedūra var aizkavēt iepriekš plānoto būvdarbu pabeigšanas termiņu par 6 mēnešiem, un līdz ar to jāveic 2016.gadam paredzētā finansējuma pārplānošana.Lai neradītu finansiālus zaudējumus JRT, pārcelšanās no telpām Lāčplēša ielā 25, Rīgā, uz pagaidu telpām Miera ielā 58A, Rīgā, teātrim tiek plānota izrāžu starpsezonā pēc ēkas pielāgošanas darbu pabeigšanas, un par nomas attiecību uzsākšanas datumu nosakāms 2017.gada 1.jūlijs. Arī jaunais pārcelšanās termiņš uz pagaidu telpām Miera ielā 58A, Rīgā, saskaņots ar JRT (pielikumā pievienota JRT vēstule, kas to apliecina). Ņemot vērā minēto, Projekts paredz veikt grozījumus MK rīkojumā Nr.70, izdarot šādus precizējumus: 1. svītrot 2.1[1.](http://likumi.lv/doc.php?id=264414#n1)apakšpunktā paredzēto finansējumu nekustamā īpašuma daļas (nekustamā īpašuma kadastra Nr. 0100 026 0056) Miera ielā 58A, Rīgā, nomas maksas izdevumu segšanai VNĪ 2016.gadā 108 792 *euro* ;
2. svītrot 2.12.apakšpunktā paredzēto finansējumu nekustamā īpašuma daļas (nekustamā īpašuma kadastra Nr. 0100 026 0056) Miera ielā 58A, Rīgā, apkures izdevumu segšanai 2016.gadā 49 022 *euro* apmērā.
3. mainīt 3.1.apakšpunktā noteikto būvniecības pabeigšanas darbu termiņu – 2016.gada 1.jūliju uz 2017.gada 30.jūniju, un plānoto nekustamā īpašuma daļas nomas līguma sākuma termiņu 2016.gada 2.jūliju uz 2017.gada 1.jūliju;
4. veikto grozījumu rezultātā izveidojušos finansējuma pārpalikumu 2016.gadā par plānotām nomas maksām un apkures izdevumiem 157 814 *euro* apmērā nepieciešams pārdalīt Ministru kabineta 2016.gada 19.aprīļa sēdes protokollēmuma (prot. Nr.19 28.§) „Noteikumu projekts „Darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” 3.punktā minētajam mērķim – Profesionālās izglītības kompetences centra „Ventspils Mūzikas vidusskola” Eiropas Savienības fondu darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” ietvaros īstenojamā projekta attiecināmo izmaksu segšanai 2016.gadā līdz projekta iesnieguma apstiprināšanai sadarbības iestādē un finansējuma normatīvajos aktos noteiktajā kārtībā;
5. sakarā ar pārcelšanās termiņa izmaiņām izveidojušos finansējuma pārpalikumu 2016.gadā 163 008 *euro*, kas saistīti ar VSIA „Jaunais Rīgas teātris” pārcelšanās izdevumu 30 552 *euro* apmērā un daļēju aprīkojuma iegādes izdevumu 132 456 *euro* apmērā segšanu, pārdalīt pārskaitīšanai Rīgas Metropolijas Romas katoļu kūrijai Rīgas Svētā Jēkaba Romas katoļu katedrāles ēkas restaurācijas tehniskā projekta izstrādei.

Rīkojuma projekta 2.punktā ietvertajiem JRT pārcelšanās un aprīkojuma iegādes izdevumiem nebūs papildus nepieciešami budžeta līdzekļi 2017.gadā.Rīgas Svētā Jēkaba Romas katoļu katedrālei (turpmāk – Katedrāle) pēc vairākkārtējas tehniskās apsekošanas Valsts kultūras pieminekļu aizsardzības inspekcija sadarbībā ar SIA „Arhitektoniskās izpētes grupa” ir konstatējusi nopietnus ārsienu, jumta un torņa konstrukciju bojājumus, kas apdraud ēkas stabilitāti un drošību, un rada risku kultūrvēsturisko vērtību turpmākai pastāvēšanai. Šobrīd Katedrāle ir kritiskā tehniskā stāvoklī, kas var apdraudēt apmeklētāju drošību, tādēļ steidzami nepieciešams veikt ēkas glābšanas darbus, veicot tās atjaunošanu un restaurāciju. Katedrāle ar ēku kompleksu ir izcili nozīmīgs valsts nozīmes arhitektūras piemineklis (valsts aizsardzības nr. 6547) kā romānikas - gotikas laika celtne un būtiska UNESCO Pasaules kultūras mantojuma sarakstā iekļautā Rīgas vēsturiskā centra arhitektoniska dominante un nozīmīgs tūrisma objekts. Katedrāles glābšanai jau līdz šim regulāri ticis piešķirts valsts budžeta finansējums (2014. gadā 15 000,- euro, 2015. gadā 15 000,- euro torņa jumta remontam, 2016. gadā 7000,- euro jumta avārijas stāvokļa novēršanai). Tomēr Katedrāles kritiskā stāvokļa novēršana vairs nav iespējama tikai ar ikgadējo Valsts kultūras pieminekļu inspekcijas (turpmāk – VKPAI) piešķirto finansējumu avārijas darbiem Kultūras pieminekļu izpētes, glābšanas un restaurācijas programmas ietvaros.VKPAI apsekojumos (23.07.2014 un 20.01.2015.), kā arī SIA "Arhitektoniskās izpētes grupa" pirmsprojekta izpētes ietvaros konstatētie bojājumi: 1. Torņa seguma bojājumi.

2014.gadā visās torņa seguma plaknēs tika konstatēti apjomīgi bojājumi. Šī izpēte notika pēc negadījuma, kad viena loksne gandrīz pilnībā bija atdalījusies no torņa skārda seguma plaknes. Veicot torņa seguma labošanu, daudzviet oriģinālo plākšņu vietās ir ieklātas augstumos atšķirīgas plātnes, kas izjauc skārda horizontālo šuvju rakstu. Šobrīd daudzu oriģinālo horizontālo šuvju vietas vairs nav nosakāmas. Atsevišķās vietās, līdz pat 5 m2 lielā platībā, skārda plākšņu latojuma stiprinājumi deformēti pilnībā. Lielā vējā šīs zonas rada paaugstinātu bīstamību, kas var novest pie jumta seguma atdalīšanās. Katedrāles 300 gadus vecais skārds laika gaitā ir zaudējis savas fizikālās īpašības, kļuvis trausls un pat vizuāli apmierinošajās loksnēs ir izveidojušās plaisas. Bojājumu apmērs un to raksturs ir tāds, ka pie stiprāka vēja avārijas vieta nav nosakāma un var notikt jebkurā torņa plaknē, jo skārda seguma un seguma stiprinājuma defekti bieži ir slēpti un vizuāli nenosakāmi, kā arī latojumam, pie kura stiprinās skārds, satrupējušās zonas nav labotas vismaz simts gadus.Jumtu skārda seguma bojājumu dēļ atmosfēras nokrišņi nokļūst uz torņa, kā arī baznīcas vidusjoma, sānjoma koka konstrukciju elementiem, un nesošajām konstrukcijām.1. Nopietni jumta un torņa konstrukciju bojājumi.

Torņa labošanas un apkalpošanas efektivitāti ietekmē torņa iekšpusē nolietojušās konstrukcijas. Klāji starp torņa līmeņiem ir nestabili un vietām satrupējuši, ir bijuši cilvēku ielūšanas gadījumi. Vienkāršas konstrukcijas koka kāpnēm vietumis iztrūkst izlūzušo pakāpienu, augšējie līmeņi nav elektrificēti, kā arī torņa koka nesošās konstrukcijas nav aprīkotas ar ugunsdrošo signalizāciju.Atsevišķās vietās torņa smailes koka konstrukcijās redzami koksnes kaitēkļu radīti bojājumi, kā arī atsevišķos elementos novērojamas koksnes trupes pēdas, kas radušās mitruma iedarbības rezultātā, jumta seguma bojājumu un nepietiekamas gaisa apmaiņas torņa spices daļā dēļ.Koksnes trupes bojājumi konstatēti arī vairākos baznīcas vidusjoma un sānjomu jumta konstrukciju elementos – piemēram, mūrlatās, spāru galos, u.c. konstrukcijās.1. ārsienu ķieģeļu mūra erozija.

Vēl viena ēkas kritiskā vieta ir ķieģeļu mūra sienu deformācija. Baznīcas visās ķieģeļu mūra fasādēs vērojamas deformācijas plaisas. Galvenajā, rietumu fasādē vītņu kāpņu piebūves saslēguma ar pamatapjomu vietā šī deformācija ir sevišķi izteikta. Caurejošās plaisas platums vietām sasniedz 5 cm un, turpinoties deformācijai, iespējama visas piebūves atdalīšanos.Nav noskaidrota baznīcas nevienmērīgās sēšanās ietekme uz kopējo būves telpisko noturību, ņemot vērā baznīcas ievērojamo augstumu - 86 metri, pat neliela nobīde no vertikalitātes var radīt draudus torņa stabilitātei. Katedrāles mūru erozija, kas radusies laika gaitā un kuru pastiprina neatbilstoša lietusūdens novadīšanas no jumtiem, lietusūdeņiem tekot pa fasādi, var pastiprināt radušos deformāciju ietekmi uz ēkas noturību. Šo faktoru kopums var radīt neatgriezeniskas sekas Katedrāles vēsturiskajiem mūriem, kā arī rada apdraudējumu apkārtējai videi un cilvēkiem.SIA “Arhitektoniskās izpētes grupa” pirmsprojekta izpētes ietvaros 2014.gadā ir veikusi torņa jumta tehnisko un arhitektonisko apsekošanu un kora sakristejas un jomu jumta tehnisko un arhitektonisko apsekošanu. 2016.gadā ir uzsāktas altāra arhitektoniski mākslinieciskās izpētes un fasāžu restaurācijas projekta izstrādes. Balstoties uz šīs izpētes rezultātiem ir jāizstrādā Katedrāles restaurācijas tehniskais projekts. Katedrāles restaurāciju paredzēts uzsākt ar tehniskā projekta izstrādi 2016.gadā, kam nepieciešams finansējums 163 008 *euro.* Katedrāles restaurācijas darbus nākotnē paredzēts turpināt piesaistot ziedojumus no Latvijas un ārzemju ziedotājiem, kā arī Rīgas dome ir izteikusi gatavību līdzfinansēt katedrāles restaurācijas darbus.Papildus jāatzīmē, ka Valsts prezidents R. Vējonis Vatikāna Valsts sekretāra P. Parolīna vizītes laikā Latvijā š.g. maija mēnesī ir atkārtoti uzaicinājis Svēto tēvu pāvestu Francisku apmeklēt Latviju. Šī iespējamā apmeklējuma kontekstā ir ļoti svarīga ēkas bojājumu novēršana un tās atjaunošana atbilstoši tās statusam. Katedrāles restaurācijas īstenošanas uzsākšana ir būtiska, lai nodrošinātu pāvesta Franciska uzņemšanu viņa iespējamā apmeklējuma laikā Rīgā 2018.gadā. |
| 3. | Projekta izstrādē iesaistītās institūcijas | Kultūras ministrija, Finanšu ministrija (valsts akciju sabiedrība „Valsts nekustamie īpašumi”).  |
| 4. | Cita informācija | Nav |

*Anotācijas II, V un VI sadaļa – Projekts šo jomu neskar.*

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu | Izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 435 108 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 435 108 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 435 108 | 0 | 0 | 0 | 0 |
| 2.1. valsts pamatbudžets | 435 108 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Informācija par precizētajiem izdevumiem pa gadiem:

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Pārskata periods(gads) | Apstiprinātais finansējums  | kopā: | Izmaiņas +/- | Precizētais finansējums  | kopā: |
| FM ilgtermiņu saistībām būvniecības izdevumu segšanai  | KM nomas maksas, apkures, pārcelšanās un aprīkojuma iegādes izdevumu segšanai | FM ilgtermiņu saistībām būvniecības izdevumu segšanai  | KM nomas maksas, apkures, pārcelšanās un aprīkojuma iegādes izdevumu segšanai |
|
|
| 1. | 2. | 3. | 4. | 5. | 6.=4.-8. | 7. | 8. | 9. |
| 1. | 2015 | 84 912 |  | 84 912 | 0 | 84 912 |  | 84 912 |
| 2. | 2016 | 3 525 346 | 435 108 | 3 960 454 | 320 822 | 3 525 346 | 114 286 | 3 639632 |
| 3. | 2017 |  | 330 498 | 330 498 | 0 |  | 330 498 | 330 498 |
| 4. | 2018 (noma jan. – jūl.) |  | 190 817 | 190 817 | 0 |  | 190 817 | 190 817 |
| PAVISAM KOPĀ: | **3 610 258** | **956 423** | **4 566 681** | **320 822** | **3 610 258** | **635 601** | **4 245859** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Kultūras ministrija veiks finansējuma pārdali no budžeta programmas 19.00.00 „Profesionālā māksla” apakšprogrammas 19.07.00 „Mākslas un literatūra” 49 022 *euro* apmērā un budžeta programmas 22.00.00 „Kultūras projekti un investīcijas” apakšprogrammas 22.07.00 „Nomas maksas VAS „Valsts nekustamie īpašumi” programmas „Mantojums – 2018” ietvaros” 108 792 *euro* apmērā, kas saistīti ar ēkas Miera ielā 58A, Rīgā nomas attiecību uzsākšanas brīža termiņa pagarināšanu un apkures izdevumu segšanu 2016.gadā uz budžeta programmu 20.00.00 „Kultūrizglītība”, novirzot Profesionālās izglītības kompetences centra „Ventspils Mūzikas vidusskola” Eiropas Savienības fondu darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” ietvaros īstenojamā projekta attiecināmo izmaksu segšanai 2016.gadā līdz projekta iesnieguma apstiprināšanai sadarbības iestādē un finansējuma nodrošināšanai normatīvajos aktos noteiktajā kārtībā. Projekts tiks īstenots esošo valsts budžeta līdzekļa ietvaros.Kultūras ministrija veiks finansējuma pārdali no valsts budžeta programmas 19.00.00 „Profesionālā māksla” apakšprogrammas 19.07.00 „Mākslas un literatūra” 163 008 *euro* apmērā, kas saistīti ar VSIA „Jaunais Rīgas teātris” pārcelšanās izdevumu un daļēju aprīkojuma iegādes izdevumu segšanu 2016.gadā uz budžeta programmu 21.00.00 „Kultūras mantojums”, lai pārskaitītu nepieciešamo finansējumu Rīgas Metropolijas Romas katoļu kūrijai Rīgas Svētā Jēkaba Romas katoļu katedrāles ēkas restaurācijas tehniskā projekta izstrādei*.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams veikt grozījumus Ministru kabineta 2014.gada 29.jūlija rīkojumā Nr.391 „Par finansējuma piešķiršanu Jaunā Rīgas teātra ēku Lāčplēša ielā 25, Rīgā, rekonstrukcijas, nomas maksas, pārcelšanās un aprīkojuma iegādes izdevumu segšanai” (turpmāk – MK rīkojums Nr.391), lai precizētu JRT ēkas Lāčplēša ielā 25, Rīgā, pārbūves un pabeigšanas termiņu, finansējuma apmēru nomas izdevumu segšanai, kā arī finansējuma apmēru aprīkojuma iegādei saskaņā ar MK rīkojuma Nr.391 5.2.punktā doto uzdevumu. Kultūras ministrija grozījumus MK rīkojumā Nr.391 plāno veikt līdz  2016.gada 31.decembrim pēc pilnas attiecīgās informācijas saņemšanas no VNĪ, jo jau šobrīd JRT ēkas Lāčplēša ielā 25, Rīgā, būvniecības iepirkuma – slēgta konkursa piedāvājumu iesniegšanas termiņš ir vairākas reizes pagarināts un jau aizkavējas par diviem mēnešiem. Tā kā projekta laika grafikos netika iekļauti iepirkumu procedūru pagarināšanas un pārsūdzības riski, šobrīd nav iespējams prognozēt ēkas Lāčplēša ielā 25, Rīgā, būvdarbu uzsākšanas un pabeigšanas termiņus. Ievērojot to, ka plānotais būvdarbu laiks ir 24 mēneši, nav sagaidāms, ka būvdarbus būs iespējams pabeigt līdz 2018.gada 30.jūnijam. |
| 2. | Atbildīgā institūcija  | Kultūras ministrija, Finanšu ministrija (valsts akciju sabiedrība „Valsts nekustamie īpašumi”). |
| 3. | Cita informācija  |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Finanšu ministrija (valsts akciju sabiedrība „Valsts nekustamie īpašumi”). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. U.Lielpēters

2016.08.23. 11:05

I.Zubova, 67330258

Ilze.Zubova@km.gov.lv